עמותת חיל הים

מגילת עקרונות העמותה בחתימת מפקדי חיל הים בעבר, 1988

עמותת חיל הים היא עמותה שהוקמה בשנת 1988, במטרה לאסוף ולאגד את ידידי חיל הים, לשלבם בפעילות מאורגנת, השרשת מורשת חיל הים, הקמת בית חיל הים כחלק ממורשת צה"ל, קשר וסיוע למשפחות חללי חיל הים ולגמלאי חיל הים. ב-28 באוקטובר 2002 שינתה העמותה את שמה מ"עמותת ידידי חיל הים" לשמה הנוכחי "עמותת חיל הים".

==מטרות ויעדים==
מטרות 
# לאגד את יוצאי חיל הים משרתיו ומוקיריו.
# לשמור ולהנחיל את מורשת זרוע הים.
# לקיים קשרי גומלין עם זרוע הים.
# לסייע לחברי העמותה בתחומים שונים.
==פעילות==
===מפגשי ותיקים===
אספה כללית של העמותה מתקיימת לפחות פעם בשנה. פגישות צוותים של ותיקי יחידות חיל הים. מתקיימות כ-10 פגישות צוותים ששירתו ביחידה זו או אחרת בחיל הים.

ותיקי משמר הכנרת - בשנת 2002 קוים ביוזמת העמותה מפגש וותיקי יחידה 788 שאבטחה את אגם הכנרת עד מלחמת ששת הימים כולל.

כנס יוצאי חיל הים - ב-14 בספטמבר 2004 קיימה העמותה כנס יוצאי חיל הים לדורותיו. האירוע התקיים בפארק הירקון בתל אביב. סיסמת הכנס הייתה האירוע זכה להצלחה רבה והופיעו בו מיטב אמנים יוצאי החיל. עם זאת ההוצאה לקיום הכנס הייתה גבוהה ודמי ההשתתפות לא החזירו את ההשקעה. העמותה נכנסה למצב כספי דחוק שנפתר מאוחר יותר בתרומות נדבנים.

מפגש אנשי הטרפדות - ב-26 בנובמבר 2015 קוים ביוזמת עמותת חיל הים מפגש ליוצאי שייטת הטרפדות לדורותיהם. המפגש נערך בבית הספר לקציני ים עכו אורחי הכבוד היו: אלוף שלמה אראל שחגגנו איתו את יום הולדתו ה-95. אלוף מיכה רם. הקירות קושטו בתמונות מחיי הצוותים. מנהל בית הספר סא"ל מיל אלי רגב אירח את "אנשי הברזל בספינות העץ".

===גלריה===
<gallery>
File:ButserAlexTal71999.jpg|מפקד חיל הים אלוף אלכס טל ומפקד החיל בעבר אלוף דימ' אברהם בוצר במפגש עמותה 1999.
File:INEnsemblePerfINAmuta2051998.jpg|להקת חיל הים מופיעה באירוע של ותיקי החיל 20 במאי 1998.
File:K20VetsSaraRokachLimonLuxemburgBarak2002.jpg|ותיקי אח"י הגנה (ק-20) במפגש שנערך על ידי עמותת חיל הים, 2002.
File:788VeternsKinneret25042002.jpg|כנס ותיקי יחידה 788 בגינוסר 25 באפריל 2002.
File:EnsembleKinneret25042002.jpg|הופעת להקת חיל הים בפני ותיקי יחידה 788 בגינוסר 25 באפריל 2002.
File:YanirNechemiaINSKidon26072002.jpg|דגם ספינת הטילים אח"י כידון (סער 4) שנבנה על ידי ותיק הספינה נחמיה יניר למפגש ותיקי הספינה 26 ביולי 2002.
File:EnsembleINKidonVets16052003.jpg|להקת חיל הים בהופעה במפגש ותיקי אח"י כידון (סער 4) 16 במאי 2003.
File:20151126TBFltMeeting.jpg|ותיקי שייטת הטרפדות במפגש 26 בנובמבר 2015.
File:20151126 TBMrrting.jpg|תמונות מחיי שייטת הטרפדות מקשטות את קירות האולם במפגש יוצאי הטרפדות 26 נובמבר 2015.
קובץ:INSBatGalim2Museom.jpg| דגם אח"י בת גלים 2 מוצב במוזיאון ההעפלה וחיל הים שהוכן על ידי האמן ואיש צוות ערן בכר למפגש ותיקי צוות האנייה 22 ביוני 2017.

</gallery>

===מפגשי מורשת===

הפקת אירועי מורשת מתרחשת בקצב חודשי בסיוע מוזיאון ההעפלה וחיל הים. 
בשנת 2016 קוים ביוזמת העמותה מפגש צוותי הספינות אח"י תרשיש (סער 4) ואח"י יפו (סער 4) לציון 40 שנה למבצע פעמון החירות. האירוע התקיים במוזיאון חיל הים. העמותה הפיקה אלבום תמונות ודיסק און קי שחולקו למשתתפים.

בשנת 2017 קוים ביוזמת העמותה מפגש לציון 50 שנה לקרב רומני. מפגש זה הפגיש לראשונה את ותיקי המשחתת אילת עם יוצאי פלגת הטרפדות לתיאור הקרב המוצלח על כל היבטיו.

===גלריה===
<gallery>
File:RamiLunz61999.jpg|תא"ל דימ' רמי לונץ מרכז נושאי המורשת בעמותת חיל הים 1999.

</gallery>

===ים עסקים===
במטרה לסייע לקשרים עסקיים בין הוותיקים, מקיימת העמותה מדי שנה מפגש הנקרא "ים עסקים" ובו מוצגים הצלחות של ותיקים ומועברות הרצאות של אישים חשובים במשק הישראלי. מפגשים אלה מתקיימים באזור המרכז בחדרי הרצאות של בתי מלון. ראש מועצת כפר שמריהו סא"ל מיל' דרור אלוני העמיד מדי פעם את "מרכז ויל לתרבות וקהילה" לצורך כנסים כאלה במחיר סמלי.

תהליך הכוונת תעסוקה וסיוע למציאת מקום עבודה לותיקי החיל, מתקיימים באופן קבוע.
===גלריה===
<gallery>
File:EnricoLuntsYamAsakim26072002.jpg|תא"ל רמי לונץ ורב חובל אנריקו לוי במפגש "ים עסקים" 2002.
File:IlanitLongo2002.jpg|יו"ר העמותה אל"ם זאב ינובסקי ומנהלת אילנית פנר במפגש "ים עסקים" 2002.
File:IlanitTabakChiney42002.jpg|ראש מספן הים תא"ל אלי מרום עם אל"ם דימ' משה טבק ומנהלת העמותה אילנית פנר אפריל 2002.
File:NetanyahuYamAsakim26072002.jpg|יו"ר העמותה זאב ינובסקי מלוה את ראש הממשלה בנימין נתניהו מצטרף למפגש "ים עסקים" 26 ביולי 2002.

</gallery>

==פעילות משותפת עם זרוע הים==
השתתפות חברי העמותה משתתפים באירועי זרוע הים. לאחרונה נערך ביקור בבסיס אשדוד, הוצאו הזמנות לטקס סיום קורס חובלים, ותיקים ברגות בכירות הוזמנו למפגש בבסיס חיפה בקרו ברציפים החדשים וצוללת וספינת טילים. חיילים ולוחמים בסדיר מוזמנים לערב תרבות שנתי ולמפגשי מורשת ליוצאי ספינות. ביום הזיכרון לטיבוע המשחתת אילת נערך שיוט לזכר חללי המשחתת.
פעילות זרוע הים מתפרסמת לחברי העמותה "נשארים מעודכנים" וכן מופצות אגרות מטעם מפקד זרוע הים.

===הנצחה===
העמותה מעורבת בהנצחת יחידות ולוחמי חיל הים בעבר. נציגיה לוקחים חלק בטקסי הזיכרון למיניהם.
העמותה יזמה את האנדרטה לזכר חללי המשחתת אילת שהקים האמן יגאל תומרקין. באפריל 1994 קיימה העמותה, בשיתוף עם חיל הים, טקס לקביעת האנדרטה לזכר חללי אח"י אילת בשובר הגלים הראשי בנמל חיפה. בהמשך ארגן מנהל העמותה גרשון רביד הפלגה באניית נוסעים שהצליח לקבל ממר אוריאל כספי מ"כספי ספנות". בהפלגה השתתפו יחד משפחות שכולות וניצולים מצוות המשחתת. הפלגה לכיוון פורט סעיד לאתר הטביעה ובשעת הטביעה נערך טקס בהנחיית דן כנר ושירת הזמרת אביבה אבידן. 
אח"י אילת (סער 5) שאז נכנסה לשירות ליוותה את הפלגת המשפחות הטילה זרים למים. בדרך חזרה התקיימה שיחה חופשית עם המשפחות- השכולות והניצולים בהנחיית הבמאי בני עורי, שהכין סרט תיעודי על אח"י אילת.
שותפים פעילים לאירוע היו: שלמה מנחם מניצולי אח"י אילת, רס"ב בדימוס דבש לימון (קליימונט), אל"ם בדימ' רמי בובליל ותא"ל דוד בן בעש"ט ראש מספן כוח האדם.

בשנת 2010 יזמה העמותה את העברת האנדרטה למקומה הנוכחי בשדרות ההגנה בחיפה.
===גלריה===
<gallery>
File:MemorialINSEilat41994.jpg|חנוכת יד לחללי טיבוע המשחתת אילת יצירת האמן יגאל תומרקין על שובר הגלים בנמל חיפה, אפריל 1994.
File:LongoAshdodMemorial2003.jpg|יו"ר העמותה אל"ם זאב ינובסקי מניח זר ביד לחללי חיל הים ב"גן אלישבע" באשדוד ביום הזיכרון לחללי מערכות ישראל 2003.
קובץ:PikiWiki Israel Eilat ship memorial in Haifa.jpg|אנדרטה יצירת יגאל תומרקין לחללי טיבוע המשחתת אילת במקומה החדש בשדרות ההגנה בחיפה.
</gallery>

==נוהלים ומספרים==
משרד העמותה ממוקם במתחם מוזיאון ההעפלה וחיל הים בחיפה. 

העמותה מוגדרת על ידי שלטונות המס כמוסד מוכר. על כן התרומות לעמותה מחושבות לתורמים כהוצאה מוכרת.
מנהלת האירועים בעמותה רס"ן דימ' אילנית פנר מקפידה העיקרון התקציבי שכל אירוע צריך לכסות את הוצאותיו ולא להטיל מעמסה על התקציב הכולל. הניהול הקפדני עומד על כך. רוב האירועים והמפגשים מכסים את עצמם וחלקם אף יותר מזה. עודפי הכנסות עוברים לקופת העמותה ומוצאים לנושאים מאושרים על ידי הוועד תוך התחשבות ברצון המשתתפים באירוע. 

בשנת 2018 היו לעמותה כ-1,250 חברים רשומים. קהל היעד של עמותה הם אלפי יוצאי חיל הים במשך השנים ובני משפחות חללי חיל הים. הנהלת העמותה מתייחסת לכולם כחברים פוטנציאלים ומעודדת את הרשמתם. 

מחזור העמותה בשנת 2017 עמד על 605.5 אלף ₪ ובשנת 2018 על 478 אלף ש"ח.
חולקו מלגות לימודים לחיילים משוחררים בסכום כולל של 10,000 ₪ וכן מלגת סיוע לילדי/נכדי חברי העמותה בסך 4,000 ₪

==היסטוריה==
===התאגדות קודמת===
בליל טיבוע המשחתת אילת, מוצאי שמחת תורה 1967, התכנסו מספר חברים מראשוני הצוות של המשחתת אילת, והחליטו על הקמת עמותה שתקרא "האגודה להנצחת חללי המשחתת אח"י אילת". עיקרי הפעילות במהלך עשרים שנה, כללו בין השאר: 
הקמת האנדרטה המרכזית בגן אלישבע באשדוד, חלוקת מלגות לתלמידי בתי ספר ימיים, קיום שיוט מפרשיות שנתי, קיום טורנירים ארציים לשחייה. בהם חולקו גביעים על שם המשחתת אח"י אילת.
על מנת לחזק את הקשר ולקבוע סדר עדיפות שונה שם האגודה, לפי הצעת האלוף בנימין תלם, האגודה להנצחת חללי חיל הים.

===הקמת העמותה===
בשנת 1987 נערך מפגש והוצהרה הכוונה להקים עמותה כאשר מפקד חיל הים לשעבר שלמה שמיר נבחר כיו"ר ראשון של העמותה.
 
בכנס "מייסדי חיל הים והמשרתים בו לדורותיו" לציון שנת ה-40 למדינת ישראל ולחיל הים, שנערך בהיכל התרבות בתל אביב, ב-25 באפריל 1988. נמסר למפקד חיל הים אברהם בן שושן תעודת קלף חתומה על ידי קבוצת מפקדי חיל הים. תעודה זאת מהווה את היסוד ל"עמותת ידידי חיל הים". 
בשנת 2002 קוצר שם העמותה ומאז היא נקראת בשמה הנוכחי "עמותת חיל הים".

===יו"ר ומנכ"ל העמותה===
במשך שנות קיומה היו לעמותה חמישה יושבי ראש.
{|border="1" align="center""| class="wikitable mw-collapsible mw-collapsed"
| colspan="6" |
|+
|-
|דרגה במיל' ושם||תקופת כהונה||פעילות מיוחדת||תמונה
|-
|אלוף שלמה שמיר||||||
|-
|אלוף בנימין תלם ||1987 עד 1996|| |-
|אלוף אברהם בן שושן ||1997 עד || |-
|תא"ל יוסי לוי || ||חידוש ביטאון 'בין גלים' מפגשי ים עסקים |-
| אל"ם זאב ינובסקי|| || מפגש כלל יוצאי חיל הים|-
|אלוף דוד בן בעש"ט|| נוכחי || |-
|}
מנכ"ל העמותה שימשו במשך השנים בהתנדבות לאחרונה אל"ם מיל' אהוד דביר. מ-21 במאי 2019, בחר הוועד המנהל בתא"ל במיל' גבי נוה, כמנכ"ל העמותה בהתנדבות לשנת 2019.

===גלריה===
<gallery>
File:BenShushanIlanitIN3031998.jpg|יו"ר העמותה אלוף אברהם בן שושן ומנהלת אילנית פנר באספה הכללית 1998.
File:INAmutaStaff92001.jpg|דירקטוריון עמותת חיל הים בראשות תא"ל יוסי לוי (קצין) (במרכז) בהרמת כוסית לראש השנה, ספטמבר 2001.
</gallery>

==ראו גם==
* עמותת מגדלור

==לקריאה נוספת==
* [https://maarchotyamhome.files.wordpress.com/2021/02/1988-1-friendsofinasn.pdf עלון עמותת ידידי חיל הים], ינואר 1988.
* [https://maarchotyamhome.files.wordpress.com/2021/02/1988-4-friendsofinasn.pdf עלון עמותת ידידי חיל הים], אפריל 1988.
* [https://maarchotyamhome.files.wordpress.com/2021/02/1988-6-friendsofinasn.pdf עלון עמותת ידידי חיל הים], יוני 1988.

==קישורים חיצוניים==

* 
* 
* [http://www.amutayam.org.il/?CategoryID=359 היסטוריה של עמותת חיל הים] באתר העמותה.
* אבי אובל, [https://beingalim.files.wordpress.com/2021/04/2003-10-bg5.pdf	 עמותת חיל ים משיקה אתר אינטרנט],	"בין גלים" 5 אוקטובר 2003 עמ'	76.
* אריה טל,	[https://beingalim.files.wordpress.com/2021/02/2005-5-bg-8.pdf	חדשות עמותת חיל הים],	"בין גלים", 8, מאי 2005 עמ'	14.
* דני שגב	ומיכל תמרי, [https://beingalim.files.wordpress.com/2021/02/2006-10-bg11.pdf	פורום ים של עסקים מתכנס בפעם ה-11 וגם עושים למען החילים], "בין גלים", 11, אוקטובר 2006, עמ' 	6 ו-8.
* אילנית פנר	[https://beingalim.files.wordpress.com/2021/04/2010-4-bg.pdf	העמותה למען חילי ח"י באהבה וגם חדשות עמותת חיל הים], "בין גלים", אפריל 2010, עמ' 	11 ו-24.
* אילנית פנר,	[https://beingalim.files.wordpress.com/2021/03/2014-10-bg.pdf	פעילות עמותת חיל הים],	"בין גלים", אוקטובר 2014, עמ'	94.
* אילנית פנר,	[https://beingalim.files.wordpress.com/2021/03/2017-5-bg.pdf	פעילות עמות חיל הים],	"בין גלים", מאי 2017, עמ'	78.
* גרשון רביד, [http://moreshetyamit.net/?p=4403 תיאור תקופת היותי מנהל עמותת חיל הים], באתר משמר המורשת הימית, ינואר 2019.

==ביאורים==

==הערות שוליים==

קטגוריה:חיל הים הישראלי
חיל הים